Referat af bestyrelsesmøde i Hou Lystbådehavn tirsdag den 26/9 – 2017.

Til stede fra bestyrelsen: Søren, Torben, Poul og Palle. Afbud fra Stefan, Elvin og Christian.
Herudover deltog revisor og vore 2 suppleanter: Torben og Erik.

**Dagsorden:**

1. Havnemiljø – Kim Okkels er inviteret.
Udsættes til næste møde. Det bliver sidste punkt på næste dagsorden.
2. Bådoptagning

Nyt fra Odder Kommune: Vi kan ikke tage både op i Færgehavnen, da Samsø rederiet ikke vil være med. Det var den dårlige nyhed. Til gengæld bevilger Odder Kommune et tilskud i 2018 på kr. 1 mio. til havnens løbende renovering/udvikling.

Poul, Søren, Torben og Havnefogeden kommer med et oplæg til optagning i svaje bassinet. Søren indkalder til møde i udvalget.

1. Siden sidst og Havnefogedens punkter.
Gæstesejlere. Der har været 65 færre overnatninger end sidste år – en manglende indtægt på ca. 20.000 kr.
Onsdag den 27/9 fjernes de master, der ikke er navn på. Der er brugt 60.000 kr. ekstraordinært på vandlåse. Bestyrelsen har bevilget penge til flisebelægning på stierne ved havnen. Arbejdet fortages af Havnefogeden og Henrik.
2. Autocampere på havneområdet.
Der er ikke sket noget, da Havnefogeden ikke har kunnet komme i kontakt med kommunen. Punktet tages op sammen med optagning af både ved udvalget.
3. Vaskeplads på havnen.
Havnefogeden forsøger stadigvæk at indhente priser/tilbud. Tages op på næste bestyrelsesmøde.
4. Bådoptagning i færgehavnen v) Søren.
Udgår – se pkt. 2.
5. Stå for julefrokost.
Søren og Palle står for frokosten. Bestilles hos Mette i Horsens.
6. Eventuelt.
Kommende møder er aftalt til: 24/10 – 21/11 – 9/12 (lørdag) julefrokost.
På kommende dagsordner skal der diskuteres, hvordan de kommende midler fra kommunen skal anvendes. På næste bestyrelsesmøde nedsættes et udvalg, der arbejder med dette. Det er hensigten, at blive færdige, så vi kan orientere om dette på generalforsamlingen.
På næste møde informerer Havnefogeden om placering af nedslidte/dårlige både på bådhotellet og i det hele taget samarbejdet med bådhotellet. Havnefogeden skriver på hjemmesiden, at der skal være 4 fendere og 2 ”kødben” på hver sejlbåd.
Der sættes bredde angivelse på pladserne.

Ref.

Palle Jensen